افغانستان اسلامی جمهورلیک ریاستینینگ جمهور رئیسی محمد اشرف غنی، بوگون توشدن آلدین سرطانگه قرشی کورهشیش ملی سمپوزیمیده اشتراک قیلدی. صدارتنینگ مرمرین قصریده بو مناسبت بیلن اویوشتیریلگن انجمنده جمهور رئیس قتنهشیب چیقیش قیلدی.
مملکتنینگ بیرینچی عیالی همده کابینهنینگ بیر قنچه اعضاسی اشتراک قیلگن بو ییغینده جمهور رئیس غنی، سرطان سۉزینی اېشیتیش بیلن امیدیمنی قۉلدن بېرهمن دېدی. حیاتیمیزنی تهدید آستیگه آلووچی سرطان موجودلیگینی تَن آلیب و بونگه قرشی کورهشیش یۉلیده اساسی و جدی چاره تدبیر آلیش لازم دېدی.
امیدسیزلیکدن عملی آدیم ساری حرکت قیلیب سرطان کسللیگیگه قرشی کورهش خصوصیده معین و انیق چاره تدبیر بجریلیشیگه اساسی احتیاج بارلیگینی اَیتدی مملکت جمهور رئیسی.
سرطان کسللیگیگه قرشی کورهشیش اوچون قۉشمه چاره تدبیر آلینیشی بارهسیده تاکیدلهگن جمهور رئیس غنی، بوندن اوچ ییل آلدین سرطان کسللیگیگه چَلینگنلرنینگ سانی انیق اېمس اېدی. لېکن، بوگونگه کېلیب مملکتنینگ بیرینچی خانمی، افغانستان طبی عالی کېنگشی و سرطانگه قرشی کورهشیش ادارهلرنینگ آلیب بارگن سعی وحرکتی نتیجهسیده اوشبو بۉلیمده عامه خلققه معلومات بېریش خصوصیده دېیرلی فعالیت بۉلگنینی بیلدیردی.
افغانستاننینگ ساغلیق بۉلیمده یوزمه ـ یوز بۉلیب تورگن قیینچلیگی اوستیده توختلگن جمهور رئیس غنی، بیز شفاخانه قورهمیز، بیراق اونینگ تشکیلی، طبی اوسکونهلری، خادملری و نرسلری بارهسیده عملده تدبیر آلمهیمیز دېدی.
وقایوی طب بۉلیمیده یخشی تدبیر آلینگنینی تیلگه آلگن جمهور رئیس غنی نینگ تعبیریچه، سرطانگه قرشی کورهشیش خرجت ایستهدی و سرطاننینگ توری انیقلهنیب دوالاووچی مرکز بیلن تشخیص قیلووچی مرکز اۉرتهسیده فرق بۉلیشی لازم.
افغانستان مالیه وزیرلیگی سرطاننی بېلگولاووچی مرکز قوریلیشی اوچون بو ییل بودجه نظرده توتیب، طبی اوسکونهلر همده ایکسری ماشینلرنی تیارلش اوچون تېگیشلی ادارهلر همکارلیکی بیلن عملده ایش کۉریشی حقیده بویورق بېردی.
شونینگدېک جمهور رئیس غنی، افغانستانده سرطانگه قرشی فعالیت قیلووچی ادارهلر و دنیا بۉیلب سرطان کسللیگیگه چَلینگنلرنی دوالاووچی یېریک ترماقلر بیلن منتظم علاقهده بۉلیب توریشگه کتّه احتیاج بار دېدی.
دیجیتالی تشخیص خصوصیده گپیرگن جمهور رئیس غنینینگ سۉزلریگه کۉره، مملکتنینگ برچه شفاخانه و کلنیکلری طبی دیجیتال اوسکونلری بیلن جهازلهنیشی حتمی.#
pes_Arab azb_Arab azb_Arab azb_Arab azb_Arab prs_Arab azb_Arab pes_Arab prs_Arab